Cuneiform Tablet Kt n/k 595 (AKT 2 23)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma aḫ-ša-lim-ma a-na ú-ṣur-ší-IŠTAR ù en-na-nim qí-bi-ma KÙ.BABBAR ša É kà-ri-im ša ṣí-ib-tim ḫa-bu-lu-ni šu-ma ṣí-ib-tám ú-ṣa-ḫu-ru ṣí-ib-tám ṣa-ḫi-ra KÙ.BABBAR lá tù-še-ṣa-a šu-ma KÙ.BABBAR a-na É kà-ri-im i-na-dí-ú 2 ma-na KÙ.BABBAR ša šu-a-nim e-zi-ba-ku-ni a qá-tí i-ku-pí-a ú ú-ṣú-pí-iš-ki-im i-dí 1 ma-na 9.33333 GÍN ša DAM.GÀR-ri-im ša a-ma-kam i-ba-ši-ú 1 ma-na KÙ.BABBAR a qá-tí-a i-da 9.33333 GÍN a-na am-tí-šu ša ú-ṣú-pí-iš-ki-im dí-na ši-tí KÙ.BABBAR ša PUZUR₄-a-šùr ša-áš-qí-lá a-dí 5 u₄-me-e ri-ik-sí ú-šé-ba-lá-ku-nu-tí DUMU ru-ba-im ša a-na-kam ší-ta-lá-ma šu-ma da-mì-iq šé-ṣí-a-šu-ma 1 {TÚG}ku-ta-nam SIG₅ lá-bi-ša-šu a-na DUMU GAL sí-ki-tim mì-ma lá ta-da-na ù a-wi-il-tim ṭur₄-da-nim